turjo4nis/wikipedia-bn-dump-20250701 huggingface dataset:
মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ

মাধ্যমিক ও উচ্চ মাধ্যমিক শিক্ষা বোর্ড,  ময়মনসিংহ বাংলাদেশের ময়মনসিংহ বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ময়মনসিংহ, জামালপুর, শেরপুর ও নেত্রকোণা জেলার বোর্ডের অন্তর্ভুক্ত। এটি সাধারণ শিক্ষা বোর্ডের মধ্যে ৯ম এবং সব মিলিয়ে ১১তম।

গঠন
২০১৫ সালের ১৩ অক্টোবর ময়মনসিংহ বিভাগ ঘোষণা করা হয়। তারপর থেকে ময়মনসিংহ শিক্ষা বোর্ড প্রতিষ্ঠার কাজ শুরু হয়। ২০১৬ সালের ২২ ফেব্রুয়ারি ময়মনসিংহ বিভাগীয় কমিশনার জি এম সালেহ উদ্দিন শিক্ষা মন্ত্রণালয়ের সচিব বরাবর লিখিত চিঠি পাঠান। পরে আগস্টের মাঝামাঝি সরকার ময়মনসিংহে নতুন শিক্ষা বোর্ড স্থাপনের নীতিগত সিদ্ধান্ত নিয়ে এর যৌক্তিকতা যাচাইয়ে সাত সদস্যের একটি কমিটি গঠন করে। কমিটির মতামতের ভিত্তিতে ময়মনসিংহে নতুন শিক্ষা বোর্ড স্থাপনে প্রধানমন্ত্রীর কাছে মন্ত্রণালয় প্রস্তাব পাঠালে প্রধানমন্ত্রী শেখ হাসিনা তা অনুমোদন করেন। ২৮ আগস্ট ২০১৭ সালে ময়মনসিংহ শিক্ষা বোর্ড গঠনের প্রজ্ঞাপন জারি করে শিক্ষা মন্ত্রণালয়।

কার্যক্রম
সনদপত্র উত্তোলন।
নম্বরপত্র উত্তোলন।
নাম সংশোধন।
যেকোন বিষয়ে ফলাফল সংশোধন।
ভর্তি বাতিল।
এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্ন করন।

উল্লেখযোগ্য শিক্ষা প্রতিষ্ঠান
কলেজঃ-
আনন্দ মোহন কলেজ
মেলান্দহ্ সরকারি কলেজ 
হাজরাবাড়ী সিরাজুল হক কলেজ
আলমগীর মনসুর (মিন্টু) মেমোরিয়াল কলেজ, ময়মনসিংহ
শহীদ সৈয়দ নজরুল ইসলাম কলেজ
মুমিনুন্নিসা সরকারি মহিলা কলেজ
শহীদ স্মৃতি সরকারি কলেজ, মুক্তাগাছা
সরকারি আশেক মাহমুদ কলেজ     
ক্যান্টনমেন্ট পাবলিক স্কুল ও কলেজ
কৃষি বিশ্ববিদ্যালয় কলেজ
সরকারি জাহেদা সফির মহিলা কলেজ
মুসলিম বালিকা উচ্চ বিদ্যালয় ও কলেজ
রয়েল মিডিয়া কলেজ
নটর ডেম কলেজ
নাসিরাবাদ কলেজ
সরকারি নজরুল কলেজ
ঈশ্বরগঞ্জ কলেজ
গফরগাঁও সরকারি কলেজ
নেত্রকোণা সরকারি কলেজ
সরকারি ইসলামপুর কলেজ

স্কুলঃ-
ময়মনসিংহ জিলা স্কুল
হাজরাবাড়ী উচ্চ বিদ্যালয়
হাজরাবাড়ী উচ্চ বালিকা বিদ্যালয়
বিদ্যাময়ী সরকারি বালিকা উচ্চ বিদ্যালয়
গভর্নমেন্ট ল্যাবরেটরী হাই স্কুল, ময়মনসিংহ
ময়মনসিংহ ল্যাবরেটরি উচ্চ বিদ্যালয়, ময়মনসিংহ
ক্যান্টনমেন্ট বোর্ড উচ্চ বিদ্যালয়, ময়মনসিংহ
ত্রিশাল সরকারি নজরুল একাডেমি
জামালপুর জিলা স্কুল
শেরপুর সরকারি বালিকা উচ্চ বিদ্যালয়
আঞ্জুমান আদর্শ সরকারি উচ্চ বিদ্যালয় 
নেত্রকোনা সরকারি বালিকা উচ্চ বিদ্যালয়

আরও দেখুন 
 বাংলাদেশের শিক্ষা বোর্ড তালিকা
বাংলাদেশের শিক্ষাব্যবস্থা

বহিঃসংযোগ

তথ্যসূত্র

ময়মনসিংহ
শিক্ষা ময়মনসিংহ
বাংলাদেশে শিক্ষা
মোহাম্মদ আল-সাহলাউই

মোহাম্মদ ইব্রাহিম মোহাম্মদ আল-সাহলাউই (; জন্ম: ১০ জানুয়ারি ১৯৮৭) হলেন সৌদি আরবের একজন ফুটবলার যিনি সৌদি পেশাদার লিগের ক্লাব আল-নাসর এবং সৌদি আরব জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ২০১৩–১৪ এবং ২০১৪–১৫ টানা দুই মৌসুমে বছরের সেরা সৌদি ফুটবলার পুরস্কার জয়লাভ করেছেন।

আন্তর্জাতিক ক্যারিয়ার

যুব
২০০৬ এএফসি যুব চ্যাম্পিয়নশিপে ইরান অনূর্ধ্ব ২০ দলের বিরুদ্ধে খেলায় ৫২ মিনিটে আল-সাহলাউই তার ক্যারিয়ারের প্রথম গোল করেন; উক্ত খেলাটি ২–২ গোলে ড্র হয়েছিল। একই আসরে মালয়েশিয়া অনূর্ধ্ব ২০ দলের বিপক্ষে খেলায় মাত্র ১৩ মিনিটে মধ্যে তিনি গোল করেন; সে খেলায় তার দল ২–০ গোলে জয়লাভ করে।

সিনিয়র
২০১৫ সালের ৩রা সেপ্টেম্বর তারিখে, ২০১৮ ফিফা বিশ্বকাপ বাছাইপর্বের এক ম্যাচে পূর্ব তিমুর জাতীয় দলের বিরুদ্ধে তিনি তার সিনিয়র ক্যারিয়ারের প্রথম হ্যাট্রিক করেন; উক্ত খেলায় তার দল ৭–০ গোলে জয়লাভ করে। অতঃপর ২০১৫ সালের ১৭ই নভেম্বরে অনুষ্ঠিত পূর্ব তিমুর জাতীয় দলের বিরুদ্ধে আরেক ম্যাচে, তিনি ৫ গোল করেন; যে খেলায় তার দল ১০–০ গোলে জয়লাভ করে।

সম্মাননা

ক্লাব
আল-কাদিসিয়া
সৌদি প্রথম বিভাগ: ২০০৮–০৯

আল-নাসর
সৌদি পেশাদার লিগ: ২০১৩–১৪, ২০১৪–১৫
সৌদি ক্রাউন প্রিন্স কাপ: ২০১৪

তথ্যসূত্র

বহিঃসংযোগ

এসএলস্ট্যাট.কমে মোহাম্মদ আল-সাহলাউই

জীবিত ব্যক্তি
১৯৮৭-এ জন্ম
সৌদি আরবের আন্তর্জাতিক ফুটবলার
আল-নাসর এফসি খেলোয়াড়
সৌদি ফুটবলার
সৌদি আরবের আন্তর্জাতিক যুব ফুটবলার
আল-কাদিসিয়া এফসি খেলোয়াড়
পূর্ব প্রদেশ, সৌদি আরবের ব্যক্তি
২০১৫ এএফসি এশিয়ান কাপের খেলোয়াড়
আল-ফাতেহ এসসি খেলোয়াড়
ফুটবল ফরোয়ার্ড
সৌদি পেশাদার লিগের খেলোয়াড়
সৌদি প্রথম বিভাগ লিগের খেলোয়াড়
২০১৮ ফিফা বিশ্বকাপের খেলোয়াড়
আল নাসর ফুটবল ক্লাবের খেলোয়াড়
আল-শাবাব ফুটবল ক্লাবের (রিয়াদ) খেলোয়াড়
পুরুষ ফুটবল ফরোয়ার্ড
আল কাদসিয়াহ ফুটবল ক্লাবের খেলোয়াড়
এম বি মানিক

এম বি মানিক (জন্ম ১৯৭১) একজন বাংলাদেশী চলচ্চিত্র পরিচালক। তিনি মুসা ভাই, এক টাকার দেনমোহর এইরকম আরো অনেক চলচ্চিত্র পরিচালনা করে খ্যাতি অর্জন করেন।

প্রাথমিক জীবন 
এম বি মানিক বাংলাদেশের চাঁদপুর জেলায় জন্মগ্রহণ করেন।

কর্মজীবন 
এম বি মানিক প্রথমে ১৯৯৩ সালে চলচ্চিত্র পরিচালক আলমগীর কুমকুম এর সহকারী পরিচালক হিসেবে কাজ করেন অপরাজিত নায়ক চলচ্চিত্রে। এরপরে তিনি আরো অনেক পরিচালকের সহকারী পরিচালক হিসেবে কাজ করেন। এর মধ্যে উল্লেখযোগ্য হলো, মালেক আফসারী, এনায়েত করিম, বদিউল আলম খোকন, জিল্লুর রহমান এবং আরো অনেকে।

এম বি মানিকের প্রথম পরিচালিত চলচ্চিত্র ‘নূরা পাগলা’। এ চলচ্চিত্রটি তিনি বাহার উদ্দিন বাহার নামে পরিচালনা করেন। পরবর্তী ছবি ‘দুর্ধর্ষ’ পরিচালনার সময় তিনি নাম পরিবর্তন করে এম বি মানিক রাখেন।

এম বি মানিক তার পরিচালনায় শেষ চলচ্চিত্র নির্মাণ করেন যার নাম "দুর্ধর্ষ প্রেমিক।" যা মুক্তি পাওয়ার পর অনেক লোকসান হয়। তারপরেই তিনি ভিসা নিয়ে যুক্তরাষ্ট্রে পাড়ি জমান। সেখানে একটি মুদি দোকান দেন।

প্রযোজনা প্রতিষ্ঠান 
এম বি মানিকের প্রযোজনা প্রতিষ্ঠানের নাম ছিল এইচ এ ফিল্ম ইন্টারন্যাশনাল।

পারিবারিক জীবন 
তার স্ত্রীর নাম আসমা মানিক এবং তাদের তিন সন্তান হয়।

মৃত্যু 
যুক্তরাষ্ট্রের নিউইয়র্কে দুর্বৃত্তের গুলিতে তিনি নিহত হন। ১৫ মে ২০১৪, বুধবারে স্থানীয় সময় বিকেল তিনটায় একদল চাঁদাবাজ এম বি মানিকের নিউইয়র্কের দোকানে এসে চাঁদা দাবি করে। তিনি চাঁদা দিতে অস্বীকৃতি জানালে তারা গুলি চালায়। এতে তিনি গুরুতর আহত হন, হাসপাতালে নেওয়ার পর তার মৃত্যু হয়। তার মরদেহ বাংলাদেশে নিয়ে আসা হয়, অনেক বাংলাদেশী চলচ্চিত্র অভিনেতা ও পরিচালক তার বাসায় গিয়ে শ্রদ্ধা জানান। মানিককে তার নিজ শহর ফেনীতে সমাহিত করা হয়।

তথ্যসূত্র

বহিঃসংযোগ 
 

১৯৭১-এ জন্ম
২০১৪-এ মৃত্যু
বাংলাদেশী চলচ্চিত্র পরিচালক
ফেনী জেলার ব্যক্তি
মাইজবাগ ইউনিয়ন

মাইজবাগ ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন।

অবস্থান
মাইজবাগ ইউনিয়নের পূর্বে জাটিয়া, ‍পশ্চিমে বড়হিত, দক্ষিণে মগটুলা ইউনিয়ন ও নান্দাইল উপজেলা এবং উত্তরে ঈশ্বরগঞ্জ ইউনিয়ন অবস্থিত।

প্রশাসন

চেয়ারম্যান
 নিজাম উদ্দিন (প্রাক্তন)
 আব্দুল মজিদ (প্রাক্তন) 
 খোয়াজ আলী (প্রাক্তন ২ বারের চেয়ারম্যান) 
 আব্দুর রাজ্জাক (প্রাক্তন), বিএনপি
 ফরিদ মিয়া (প্রাক্তন), বাংলাদেশ আওয়ামীলীগ
 আনোয়ার পারভেজ (প্রাক্তন), জাতীয় পার্টি
 ছাইদুল ইসলাম বাবুল (বর্তমান চেয়ারম্যান) জাতীয় পার্টি

ভৌগোলিক উপাত্ত
মাইজবাগ ইউনিয়নের মোট আয়তন ২৯.৭১ বর্গকিলোমিটার এবং মোট গ্রাম রয়েছে ২৭টি। জাতীয় তথ্য বাতায়ন অনুযায়ী এখানে ৭১৫০টি খানায় মোট ৩৮,৮৪৮ জনসংখ্যার বসবাস, যার মধ্যে পুরুষ ও নারীর সংখ্যা যথাক্রমে ১৯,৭০৪ এবং ১৮,৬৯২। জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে পুরুষ ও নারীর সংখ্যা ছিল যথাক্রমে ১৮৬২০ এবং ১৭৮৭৪।

সংস্কৃতি

ধর্ম
এই উপজেলার অধিকাংশ মানুষ ইসলাম ধর্মাবলম্বী। সুন্নি, ওয়াহাবি ও আহমাদিয়া মুসলিম বিদ্যমান। হিন্দুধর্ম এখানে দ্বিতীয় সংখ্যাগরিষ্ঠ ধর্ম। এখানে ৫৮০জন হিন্দুর্ধমাবলম্বীর জন্য ৪টি মন্দির এবং ৩৮১৪৮ জন ইসলাম ধর্মাবলম্বীর জন্য ৯৮টির মত মসজিদ রয়েছে।

শিক্ষা 
কলেজের সংখ্যা: ০১টি
হাই স্কুলের সংখ্যা: ০৩টি
জুনিয়র হাই স্কুলের সংখ্যা: ০১টি
প্রাথমিক স্কুলের সংখ্যা: ২০টি
মাদ্রাসার সংখ্যা: ৩০টি

শিক্ষা প্রতিষ্ঠান
মল্লিকপুর লক্ষীগঞ্জ উচ্চ বিদ্যালয়
 মাইজবাগ পাছ পাড়া উচ্চ বিদ্যালয়		
 তারাটি গদুরভিটা উচ্চ বিদ্যালয়

কৃষি ও প্রাণি সম্পদ
মোট জমির পরিমাণ: ৬০৭২.৯৮
আউশ: ৩০০
আমন: ২৫০০
বোর ২৪৭৭
পাট ৬৫

যোগাযোগ ব্যবস্থা
ঈশ্বরগঞ্জ উপজেলা সদর থেকে ইউনিয়ন পরিষদের দুরত্ব ৬.০৫ কি.মি.। ঈশ্বরগঞ্জ উপজলা পরিষদ থেকে বাস, অটো রিক্সা, রিক্সা কিংবা সিএনজি যোগে মাইজবাগ ইউনিয়নস্থ লক্ষীগঞ্জ বাজারে আসা যায়। লক্ষীগঞ্জ বাজারেই ইউনিয়ন পরিষদের প্রধান কার্যালয়।

ইউপি রাস্তার মোট মাইল : ১১২ কিমি     
কাঁচা রাস্তার মোট মাইল : ১০২কিমি    
পাঁকা রাস্তার মোট মাইল : ১০কিমি
থানা রাস্তার মোট মাইল : ১৩কিমি   
কাঁচা রাস্তার মোট মাইল : ০৫কিমি
কাঁচা রাস্তার মোট মাইল : ০৮কিমি
সিএসবি রাস্তার মোট মাইল : ০৬কিমি
কাঁচা রাস্তার মোট মাইল : ০০কিমি
কাঁচা রাস্তার মোট মাইল : ০৬কিমি
পুল কার্লভাটের সংখ্যা : ২০০টি

স্বাস্থ্য ও চিকিৎসা
স্বাস্থ্য ও পরিবার কেন্দ্র- ০১টি
কমিউনিটি ক্লিনিক ০৬টি

অর্থনীতি
 কৃষি

দর্শনীয় স্থান 
 কুমুরিয়া বিল
 আন্দর দীঘিঘাট
 কাতলা বিল
 হিঙ্গার বিল
 দুবধল বিল

তথ্যসূত্র
সালিম আল-দাউসারি

সালিম বিন মোহাম্মদ বিন শাফি আল-দাউসারি (; জন্ম: ১৯ আগস্ট ১৯৯১) হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন উইংগার হিসেবে খেলেন। ২০১৪ ফিফা বিশ্বকাপ বাছাইপর্বের জন্য তাকে সৌদি আরব দলে অন্তর্ভুক্ত করা হয়েছিল। তিনি উক্ত প্রতিযোগিতায় ১টি গোল করেন। তিনি গত বেশ কয়েক বছর ধরে আল-হিলালের একজন অন্যতম সেরা খেলোয়াড় হিসেবে পরিচিত। ২০১৮ সালে তিনি স্পেনীয় ক্লাব ভিয়ারিয়ালে ধারে যোগদান করেন। তিনি ড্রিবলিং করা, পাস দেওয়া এবং বল নিয়ন্ত্রণে উচ্চতর ক্ষমতার জন্য অধিক পরিচিত।

আন্তর্জাতিক ক্যারিয়ার

আন্তর্জাতিক গোল
৭ অক্টোবর ২০১৭ অনুযায়ী,
স্কোর এবং ফলাফলের কলামে সৌদি আরবের গোল প্রথমে উল্লেখ করা হয়েছে।

সম্মাননা

ক্লাব
আল-হিলাল
 সৌদি পেশাদার লিগ (১): ২০১৬–১৭
 কিংস কাপ (১): ২০১৫, ২০১৭
 ক্রাউন প্রিন্স কাপ (৩): ২০১২, ২০১৩, ২০১৬
 সুপার কাপ (১): ২০১৫
 এএফসি চ্যাম্পিয়ন্স লিগ (২): রানার-আপ– ২০১৪, ২০১৭

তথ্যসূত্র

বহিঃসংযোগ
 
 গোল.কমে সালিম আল-দাউসারি 
 ইউরোস্পোর্ট.কমে সালিম আল-দাউসারি

জীবিত ব্যক্তি
১৯৯১-এ জন্ম
সৌদি ফুটবলার
ফুটবল উইঙ্গার
সৌদি পেশাদার লিগের খেলোয়াড়
আল হিলাল সৌদি ফুটবল ক্লাবের খেলোয়াড়
ভিয়ারিয়াল ফুটবল ক্লাবের খেলোয়াড়
২০১৫ এএফসি এশিয়ান কাপের খেলোয়াড়
সৌদি আরবের আন্তর্জাতিক যুব ফুটবলার
সৌদি আরবের আন্তর্জাতিক ফুটবলার
স্পেনে প্রবাসী ফুটবলার
২০১৮ ফিফা বিশ্বকাপের খেলোয়াড়
লা লিগার খেলোয়াড়
২০২২ ফিফা বিশ্বকাপের খেলোয়াড়
২০১৯ এএফসি এশিয়ান কাপের খেলোয়াড়
২০২০ গ্রীষ্মকালীন অলিম্পিকের ফুটবলার
২০২৩ এএফসি এশিয়ান কাপের খেলোয়াড়
হিরো (১৯৮৩-এর চলচ্চিত্র)

হিরো হচ্ছে ১৯৮৩ সালে মুক্তি পাওয়া একটি হিন্দি চলচ্চিত্র যেটি সুভাষ ঘাই পরিচালনা করেন। জ্যাকি শ্রফ চলচ্চিত্রটিতে অভিনয় করে রাতারাতি তারকা বনে গিয়েছিলেন। ১৯৮১ সালের 'মিস ইন্ডিয়া' খেতাবপ্রাপ্ত মীনাক্ষী শেষাদ্রি চলচ্চিত্রটিতে  অভিনয় করে পরিচিতি পেয়ে যান।

হিরো তেলুগু ভাষায় পুনর্নির্মিত হয়েছিলো 'বিক্রম' (১৯৮৬) নামে যেখানে জ্যাকির ভূমিকায় আক্কিনেনি নাগার্জুনা অভিনয় করেন, ১৯৮৮ সালে কন্নড় ভাষায় 'রানাধীরা' নামের একটি অনুরূপ চলচ্চিত্র বের হয়েছিলো। ২০১৫ সালে হিরোর নতুন করে হিন্দি পুনর্নির্মাণ বের হয় যেটা নিখিল আডবাণী পরিচালনা করেন।

অভিনয়ে
জ্যাকি শ্রফ - জ্যাকি দাদা/জয়কিষাণ
মীনাক্ষী শেষাদ্রি - রাধা মাথুর
সঞ্জীব কুমার - দমোদর মাথুর
শাম্মী কাপুর - পুলিশ কমিশনার শ্রীকান্ত মাথুর
অমরেশ পুরী - পাশা
মদন পুরী - ভারত
বিন্দু - যমুনা (রাধা'র বিধবা মসী)
ভরত ভূষণ - রামু
শক্তি কাপুর - জিমি থাপা
উর্মিলা ভাট - সন্ধ্যা মাথুর
শেখ আজাদ - শেখ ফারুক

তথ্যসূত্র

বহিঃসংযোগ

১৯৮৩-এর চলচ্চিত্র
১৯৮০-এর দশকের হিন্দি ভাষার চলচ্চিত্র
লক্ষ্মীকান্ত-প্যায়ারেলাল সুরারোপিত চলচ্চিত্র
ভারতীয় প্রণয়ধর্মী অ্যাকশন চলচ্চিত্র
অন্য ভাষায় পুনর্নির্মিত হিন্দি চলচ্চিত্র
সুভাষ ঘাই পরিচালিত চলচ্চিত্র
প্রতিশোধ বিষয়ক ভারতীয় চলচ্চিত্র
মাইকা মনরো

মাইকা মনরো বাকলে (জন্ম: ডিলিয়ন মনরো বাকলে; ২৯ মে ১৯৯৩), মাইকা মনরো হিসেবে সবচেয়ে বেশি পরিচিত, হলেন মার্কিন অভিনেত্রী এবং পেশাদার কাইটবোর্ডার। তিনি ২০১২ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র এট এনি প্রাইস-এ অভিনয় করার মাধ্যমে চলচ্চিত্রে অভিনয় জীবন শুরু করেন, এছাড়াও তাকে ২০১৩ সালে মুক্তিপ্রাপ্ত মার্কিন দৃশ্যকাব্যিক চলচ্চিত্র লেবার ডে-এ হাজির হতে দেখা গিয়েছে। ২০১৪ সালে মুক্তিপ্রাপ্ত রোমাঞ্চকর কাহিনী সমৃদ্ধ অধীরতামূলক মার্কিন চলচ্চিত্র দ্য গেস্ট এবং একই বছরে মুক্তি পাওয়া অতিপ্রাকৃত অধীরতামূলক মার্কিন চলচ্চিত্র ইট ফলোস এর মত সমালোচকদের দ্বারা বহুল প্রশংসিত দুটি চলচ্চিত্রে তার অভিনয়ের পরবর্তীতে তিনি "স্ক্রিম কুইন" নামেও পরিচিতি লাভ করেন। এছাড়াও তিনি ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্যের জনপ্রিয় মার্কিন চলচ্চিত্র ইন্ডিপেনডেন্স ডে: রেসাজেন্স-এ পেট্রিসিয়া হোয়াইটমোর ভূমিকায় অভিনয় করেছেন।

প্রাথমিক জীবন 
মনরোর জন্ম, ১৯৯৩ সালের ২৯শে মে, মার্কিন যুক্তরাষ্ট্রের ক্যালিফোর্নিয়া রাজ্যের সান্টা বার্বারা শহরে, তার জন্মগত নাম ডিলিয়ন মনরো বাকলে, তিনি সাংকেতিক ভাষার অনুবাদক ডিক্সি এবং নির্মাণ শ্রমিক জ্যাক বাকলের কন্যা সন্তান। পরবর্তীতে তিনি তার নামের প্রথম অংশ পরিবর্তন করে "মাইকা" রাখেন, যেটির মাধ্যমে তিনি তার জীবনের বেশিরভাগ ক্ষেত্রেই সর্বজনীনভাবে পরিচিত। মাত্র ১৭ বছর বয়সে, মনরো সান্টা বার্বারা ত্যাগ করেন এবং ডমিনিকান রিপাব্লিক-এর চাবারেটে নামক শহরে কাইটিং নামক খেলার প্রশিক্ষণ চালিয়ে যাবার জন্য চলে আসেন, তবে তিনি এর আগের গ্রীষ্মকালীন সময়েও এখানে অতিবাহিত করেছিলেন। পরবর্তীকালে তিনি অনলাইন ভিত্তিক স্কুলের মাধ্যমে তার হাই স্কুলের শেষ বর্ষ সমাপ্ত করেন।

চলচ্চিত্র সমূহ

তথ্যসূত্র

বহিঃসংযোগ 

 

১৯৯৩-এ জন্ম
জীবিত ব্যক্তি
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
২১শ শতাব্দীর মার্কিন অভিনেত্রী
মার্কিন কাইটসার্ফার
নারী কাইটসার্ফার
মার্কিন খেলোয়াড়
মার্কিন মহিলা ক্রীড়াবিদ
২১শ শতাব্দীর মার্কিন মহিলা ক্রীড়াবিদ
তুতিকোরিন বিমানবন্দর

তুতিকোরিন বিমানবন্দর  তামিলনাডুর তুতিকোরিন শহর থেকে ১৬.৯ কিলোমিটার (১০.৫ মাইল) দূরে অবস্থিত একটি অন্তর্দেশীয় বিমানবন্দর। বিমানবন্দরটি দক্ষিণ তামিলনাডুর তুতিকোরিন জেলা এবং তিরুণেলভী জেলায়  বিমান পরিষেবা প্রদান করে। তুতিকোরিন বিমানবন্দরটি তুতিকোরিন-তিরুণেলভেলী শহরের কেন্দ্রের জাতীয় সড়ক ৭এ থেকে ১৫.৬ কিলোমিটার পশ্চিমে অবস্থিত। এটি চেন্নাই, কোয়েম্বাটুর, ত্রিচি এবং মাদুরাই বিমানবন্দরের পরে তামিলনাড়ুর পঞ্চম ব্যস্ততম বিমানবন্দর।

গঠন 
তুতিকোরিন বিমানবন্দরে একটি অ্যাস্ফাল্ট দ্বারা নির্মিত রানওয়ে রয়েছে, যা মূলত ১০/২৮, ১,৩৫১ মিটার লম্বা এবং ৩০ মিটার চওড়া। বিমানবন্দরের ১০০ মিটার লম্বা ও ৬০ মিটার চওড়া অ্যাপ্রন দুটি এটিআর ৭২ বা অনুরূপ উড়োজাহাজের জন্য দাঁড়ানোর স্থান প্রদান করে, যখন তার টার্মিনাল ভবন ব্যস্ত সময়ে সর্বোচ্চ ৭২ জন যাত্রীকে পরিচালনা করতে পারে। তুতিকোরিনের নেভিগেশন ব্যবস্থা পিএপিআই আলো এবং একটি এয়ারড্রোম বীকন দ্বারা গঠিত।

সম্প্রসারণ 
পর্যায়ক্রমে তুতিকোরিন বিমানবন্দরের উন্নয়নের জন্য একটি সুষ্ট পরিকল্পনা বেসামরিক বিমান চলাচল মন্ত্রণালয় কর্তৃক প্রস্তুত করা হয়েছে এবং তামিলনাড়ু সরকার ৫৮৬ একর জমি বিনামূল্যে বিমানবন্দর কর্তৃপক্ষের কোনও ইনফ্রবর্বসেন্স ছাড়াই দেওয়া হয়েছে। ভূমি অধিগ্রহণ প্রক্রিয়া শেষ পর্যায়ের কাছাকাছি। সম্প্রতি রাত্রিকালীন অবরতণ সুবিধাগুলি বিমানবন্দরে স্থাপন করা হয়েছে, যা সকালে,  সন্ধ্যায় এবং রাত্রির উড়ানগুলির পরিচালনায় সহায়তা করে। ভারতীয় বিমান বাহিনী এবং ভারতীয় উপকূররক্ষী বাহিনীর জন্য অতিরিক্ত ১১০ একর জমি চিহ্নিত করা হয়েছে।

২১ জুলাই ২০১৭ সালে, মোট সাতটি ব্লক থেকে মোট ৩৬৬.২৪ একর পরিমাণ জমি অধিগ্রহণ করা হয় এবং অধিগ্রহণ প্রক্রিয়া সম্পন্ন হওয়ার পর জমি তুতিকোরিন বিমানবন্দর পরিচালকের কাছে হস্তান্তর করা হয়। বিভিন্ন পর্যায়ে বাকি জমি অধিগ্রহণের কাজ চলছে এবং জেলা প্রশাসন শীঘ্রই সেই জমি বিমানবন্দর কর্তৃপক্ষের কাছে হস্তান্তর করবে বলে জানান ডিআরও এম ভিরপ্পান। 

৪ এপ্রিল ২০১৮ সালে, আটটি ব্লকের থেকে ৪৪.৬১ একর জমি জেলা কালেক্টর ভেঙ্কটেশ কর্তৃক বিমানবন্দর পরিচালক  সুব্রামনীর হাতে হস্তান্তর করা হয়। ৬০১.৯০ একর জমি থেকে বাকি ১৯০ একর জমি হস্তান্তর করা হবে বলে আশা করা হচ্ছে। ২ মাসের মধ্যে এ পর্যন্ত ৬৮% জমি অধিগ্রহণের ফলে ভারতীয় বিমানবন্দর কর্তৃপক্ষ বর্তমান রানওয়েটির সম্প্রসারনের জন্য রানওয়ের উভয় পাশে রানওয়ের দৈর্ঘ্য বৃদ্ধি করে  ২,৫০০ মিটার লম্বা এবং ৪৫  মিটারের চওড়া রানওয়ে  নির্মাণ করছে। অধিগৃহীত এলাকা বরাবর সীমানা প্রাচীর নির্মাণের জন্য দরপত্র জারি করা হয়েছে। একবার সমগ্র ভূমি অধিগ্রহণ সম্পন্ন এবং ভারতীয় বিমানবন্দর কর্তৃপক্ষ হস্তান্তরিত হলে, নতুন টার্মিনাল ভবন, এয়ার ট্রাফিক কন্ট্রোল টাওয়ার নির্মাণ করা হবে এবং তা ২০২০ সালের মধ্যে জনসাধারণের ব্যবহারে জন্য চালু করার সম্ভাবনা রয়েছে।

বিমানসংস্থা এবং গন্তব্য

তথ্যসূত্র

বহিঃসংযোগ

তামিলনাড়ুর বিমানবন্দর
ভারতের বিমানবন্দর
২০শ শতাব্দীতে ভারতের স্থাপত্য
১৯৯২-এ প্রতিষ্ঠিত বিমানবন্দর
সালেম বিমানবন্দর

সালেম বিমানবন্দর (আইএটিএ: এসএক্সভি, আইসিএও: ভিওএসএম) ভারতের তামিলনাড়ু রাজ্যের সালেম শহর থেকে ১৫ কিলোমিটার উত্তর-পশ্চিমে কামালপুরম এলাকাতে অবস্থিত। সালেম বিমানবন্দরটি  চেন্নাই, কোয়েম্বাটুর, তিরুচিরাপল্লী, মাদুরাই, তুতিকোরিন বিমানবন্দরের পরে তামিলনাড়ুর ষষ্ঠ ব্যস্ততম বিমানবন্দর।

ইতিহাস 
সালেম বিমানবন্দরটি ১৯৯৩ সালের এপ্রিল মাসে নির্মিত হয়েছিল ৬ কোটি টাকা ব্যয়ে, স্থানীয় ব্যবসায়ী ও শিল্পপতিদের দ্বারা ১৩৬ একর জমি দানের মাধ্যমে। করে মোট ₹৪৯ লাখ টাকার মধ্যে ৩০ লাখ টাকা সেলিম ইস্পাত কারখানা কর্তৃক প্রদান করা হয়। মূলত ছোট বিমান ব্যবহার করে বায়ুদূত নামে একটি বিমানসংস্থার দ্বারা উড়ান পরিচালনার জন্য পরিকল্পনা করা হয়েছিল এবং ১,৩৫০-মিটারের রানওয়ে নিয়ে বিমানবন্দর নির্মাণের কথা ভাবা হয়েছিল। এটি আরও বড় আকারের বিমানের ওঠা-নামার জন্য ৬০০ মিটারের বেশি প্রসারিত করা হয়েছিল। প্রাথমিকভাবে, এনইপিসি এয়ারলাইন্স ফকার এফ-২৭ বিমান ব্যবহার করে চেন্নাই-সালেম-কোয়েম্বাটুর-চেন্নাই রুটে উড়ান পরিচালনা করে। তবে, এটি 'অ লাভযোগ্যতা'র কথা উল্লেখ করে তিন মাস পর এয়ারলাইন্সটি উড়ান পরিষেবা প্রত্যাহার করে নেয়। এই রুটে বিনিয়োগের জন্য কোনও উড়োজাহাজ সংস্থা প্রস্তুত ছিল না বলে সালেম বিমানবন্দরটি অবহেলায় পরে থাকে। যদিও ভারতীয় বিমানবন্দর কর্তৃপক্ষ (এএআই) বিমানবন্দরকে উড়ান পরিচালনা করার জন্য প্রস্তুত করে, বিমানরের কম পৃষ্ঠপোষকতা হওয়ার জন্য ফিমান সংস্থাগুলি আগ্রহ দেখায় নি। ২০০৬ সালে, এয়ার ডেকান সালেম বিমানবন্দর থেকে  উড়ান চালুর জন্য সম্মত হবার শর্ত রাখে যদি কেবলমাত্র স্থানীয় কারখানা অন্তত ৯০ লাখ টাকা জমা দেয় অথবা ৫০% বুকিংয়ের জন্য প্রতিশ্রুতি দেয়। এদিকে, এয়ার ডেকন ওই সময়ে কিংফিশার এয়ারলাইন্সের সাথে চুক্তি বদ্ধ হয়ে মিশে গিয়েছিলেন। কিংফিশার এয়ারলাইন্স চেন্নাই থেকে একটি উড়ান সালেম রুটে পরিচালনা করত , কিন্তু ২০১২ সালে আর্থিক সমস্যাগুলির কারণে উড়ানটি বাতিল করে দেয়।

৩-বছর অপেক্ষা এবং দীর্ঘস্থায়ী আলোচনার পর, ১৫ নভেম্বর ২০০৯ সালে, এটিআর ৭২ বিমানটি ব্যবহার করে কিংফিশার এয়ারলাইন্স চেন্নাইয়ের থেকে সালেম রুটে দৈনিক উড়ান শুরু করে। ২৮ শে অক্টোবর ২০১১ সালে পরিষেবাটি যাত্রী সংখ্যার অভাবের কথা উল্লেখ করে।.

বেসামরিক বিমান মন্ত্রণালয়ের আঞ্চলিক যোগাযোগ প্রকল্পের (আরসিসি) -এর অধীনে সালাম বিমানবন্দর থেকে সম্ভাব্য সব উড়ান পরিষেবা ২০১৭ সালের ডিসেম্বরের মধ্যেই শুরু হওয়ার কথা ছিল।

গঠন
সালেম বিমানবন্দরটির একটি রানওয়ে রয়েছে। রানওয়েটি ০৪০/২২০ ভিত্তিক, ৬০০০ ফুট দীর্ঘ। ১০০ মিটার লম্বা ও ৭৫ মিটার চওড়া অ্যাপ্রনের মধ্যে দুটি এটিআর বিমান একই সময়ে অবস্থান করতে পারবে। বিমানবন্দরটির টার্মিনাল ভবনটি ব্যস্ত সময়ে ১০০ জন যাত্রীকে পরিচালনা করতে পারে। সালেম বিমানবন্দরে উড়ান পরিচালনার সুবিধার জন্য "ভিএইচএফ রেডিও", পিএপিআই এবং এনডিবি রয়েছে।

বিমানসংস্থা এবং গন্তব্য

তথ্যসূত্র

বহিঃসংযোগ

তামিলনাড়ুর বিমানবন্দর
ভারতের বিমানবন্দর
১৯৯৩-এ তামিলনাড়ুতে প্রতিষ্ঠিত
২০শ শতাব্দীতে ভারতের স্থাপত্য
১৯৯৩-এ প্রতিষ্ঠিত বিমানবন্দর
ইশারা ভাষা

ইশারা ভাষা বা সাংকেতিক ভাষা বা প্রতীকী ভাষা () বলতে শরীরের অঙ্গ-প্রত্যঙ্গ বিশেষ করে হাত ও বাহু নড়ানোর মাধ্যমে যোগাযোগ করার পদ্ধতিকে বোঝানো হয়। মুখের ভাষাতে যোগাযোগ করা অসম্ভব বা অযাচিত হলে এই ভাষা ব্যবহার করা হয়। সম্ভবত মুখের ভাষার আগেই ইশারা ভাষার উদ্ভব ঘটে। মুখের বিকৃত ভঙ্গিমা, কাঁধের ওঠানামা কিংবা আঙুল তাক করাকে এক ধরনের মোটা দাগের ইশারা ভাষা হিসেবে গণ্য করা যায়। তবে প্রকৃত ইশারা ভাষাতে হাত ও আঙুল দিয়ে সৃষ্ট সুচিন্তিত ও সূক্ষ্ম দ্যোতনাবিশিষ্ট সংকেত সমষ্টি ব্যবহৃত হয়, এবং এর সাথে সাধারণত মুখমণ্ডলের অভিব্যক্তিও যুক্ত করা হয়। মূক ও বধির লোকেরা নিজেদের মধ্যে যোগাযোগের জন্য ইশারা ভাষার ব্যবহার করে থাকেন।

 
ভাষা
ভাষার ধরন ও শৈলী
বধিরতা
পুদুচেরি বিমানবন্দর

পুদুচেরি বিমানবন্দর (আইএটিএ: পিএনওয়াই, আইসিএও: ভিওপিসি) ভারতের একটি কেন্দ্রশাসিত অঞ্চল পুদুচেরিতে অবস্থিত একটি অন্তর্দেশীয় বিমানবন্দর। এটি অরোভিলে আন্তর্জাতিক সম্প্রদায় থেকে ৮.১ কিলোমিটার দূরে অবস্থিত। বিমানবন্দর স্থানীয় উড়ন্ত প্রশিক্ষণ বিদ্যালয়, চার্চ ফ্লাইট এবং বাণিজ্যিক উড়ান পরিচালনার জন্য ব্যবহৃত হয়। ২০০৭ সালে, পুদুচেরি সরকার বৃহত্তর বিমানবন্দরটির সম্প্রসারণ এবং একটি নতুন টার্মিনাল ভবন নির্মাণের সিদ্ধান্ত নেয়। ১৮ ই জানুয়ারি, ২০১৩ তারিখে ব্যাঙ্গালোর থেকে স্পাইসজেটের উড়ান আগমনের সাথে নতুন টার্মিনালটির উদ্বোধন হয়। আগস্ট ২০১৭ সাল থেকে স্পাইসজেট পুদুচেরি - হায়দ্রাবাদে রুটে সরাসরি দৈনিক উড়ান পরিচালনা করছে।

ইতিহাস 
বিমানন্দরটি ১৯৮৯ সালে নির্মিত হয়েছিল। সেই বছর এবং ১৯৯১ সালের মধ্যে, আঞ্চলিক এয়ারলাইন বায়ুদূত চেন্নাই, নেভেলি ও ব্যাঙ্গালোরের উদ্দেশ্যে যাত্রা করেছিল, তবে এই উড়ানগুলি সফল হয়নি এবং সব উড়ান বন্ধ হয়ে যায় দ্রুত।  বিমানবন্দরটি নিখরচায় দুই দশক ধরে পরিচালিত হত ভারতীয় বিমানবন্দর কর্তৃপক্ষ দ্বারা।

২০০৭ সালের জুন মাসে বিমানবন্দরের সম্প্রসারণের জন্য স্থানীয় সরকার ও বিমানবন্দর কর্তৃপক্ষ (এএআই) এর মধ্যে একটি সমঝোতা স্বাক্ষরিত হয়। প্রথম পর্যায়ে ১৯.৯২ হেক্টর জমি ₹১৮.৯৫ কোটি টাকায় ক্রয় করা হয়।  তারপর নতুন টার্মিনাল নির্মাণ করা হয় এবং রানওয়েটি ২৬০ মিটার (৮৫৩ ফুট) পর্যন্ত প্রসারিত করা হয়, এটিআর বিমান অবতরণের জন্য অনুমতি দেওয়ার জন্য। এই পর্যায়টি ২০১২ সালের শেষের দিকে সম্পন্ন হয়েছিল। সম্প্রসারণের দ্বিতীয় পর্যায়ে বিমানসংস্থাগুলির বৃহৎ জেট বিমান অবতরেণ জন্য রানওয়ে অতিরিক্ত ১,১০০ মিটার (৩,৬০৯ ফুট) সম্প্রসারণের জন্য ২০০ একর জমি অধিগ্রহণ করা হয়।

১৭ জানুয়ারী ২০১৩ সালে স্পাইসজেট ব্যাঙ্গালোর থেকে নতুন ভাবে নির্মিত বিমানবন্দরের প্রথম উড়ান পরিচালনা শুরু করে। তবে, মাত্র এক বছর পর যাত্রী অভাবের কারণে উড়ান পরিষেবা বাতিল করা হয়।

১৪ এপ্রিল ২০১৫ সালে, অ্যালায়েন্স এয়ার বিমানবন্দর থেকে পুনরায় ব্যাঙ্গালোর রুটে উড়ান পরিচালনা শুরু করে এবং এর জন্য পন্ডিচেরী সরকার কর্তৃক ভর্তুকি প্রদান করা হয়। "ভর্তুকি প্রদান"  ছয় মাস পর স্থগিত করা হয় এবং পরিষেবাটি পুনরায় কবে চালু হবে তা জানা যায়নি।

গঠন
পুদুচেরি বিমানবন্দরে একটি অ্যাস্ফাল্ট দ্বারা নির্মিত রানওয়ে রয়েছে। এটি মূলত ০৭/২৫, ১,৫০০ মিটার লম্বা এবং ৩০ মিটার চওড়া। বিমানবন্দরটিতে ১৫০ মিটার লম্বা ও ১০০ মিটার চওড়া একটি অ্যাপ্রন রয়েছে এবং এর নতুন টার্মিনাল ভবন ব্যস্ত সময়ে সর্বোচ্চ ৩০০ যাত্রীদের পরিচালনা করতে পারে। উড়ান পরিচালনার জনওয পুদুচেরি বিমানবন্দরে নেভিগেটিভ অ্যাডমিনিস্ট্রেটরস এয়ারড্রোম বীকন ব্যবস্থা অন্তর্ভুক্ত রয়েছে। বর্তমানে রানওয়েটি সম্প্রসারণ, উড়ান সংখ্যা বৃদ্ধি ও আন্তর্জাতিক উড়ানগুলি পরিচালনার জন্য বিমানবন্দরের সম্প্রসারণের প্রয়োজন এবং এর জন্য জমি অধিগ্রহণ করা হচ্ছে।

বিমানসংস্থা এবং গন্তব্য

তথ্যসূত্র

বহিঃসংযোগ

ভারতের বিমানবন্দর
১৯৮৯-এ প্রতিষ্ঠিত বিমানবন্দর
২০শ শতাব্দীতে ভারতের স্থাপত্য
গার্নসি

গার্নসি () ইউরোপের মূল ভূখণ্ড ও গ্রেট ব্রিটেন দ্বীপের মধ্যবর্তী ইংলিশ চ্যানেল প্রণালীতে ফ্রান্সের নরমঁদি অঞ্চলের উপকূলের কাছে অবস্থিত একটি দ্বীপ। এটি মোটামুটিভাবে সাঁ মালো বন্দর শহরের উত্তরে এবং কোতঁতাঁ উপদ্বীপের পশ্চিমে অবস্থিত। গার্নসি ও এর আশেপাশের বেশ কিছু ক্ষুদ্রতর দ্বীপ মিলে বেইলিউইক অফ গার্নসি নামক একটি ব্রিটিশ রাজার অধীনস্থ অঞ্চল গঠন করেছে। দ্বীপটি আইনগতভাবে যুক্তরাজ্যের অন্তর্গত নয়, তবে এর প্রতিরক্ষা ও অন্যান্য বৈদেশিক সম্পর্কগুলি ব্রিটিশ সরকারই দেখাশোনা করে।

গার্নসি অধিকৃত অঞ্চলটির পুরোটাই ব্রিটিশ দ্বীপপুঞ্জের সাধারণ ভ্রমণ অঞ্চলের মধ্যে পড়েছে এবং এটি ইউরোপীয় ইউনিয়নের সদস্য না হলেও তার সাথে বিশেষ সম্পর্ক বজায় রেখেছে, বিশেষ করে মুক্ত বাণিজ্যের ক্ষেত্রে।  গার্নসি ও জার্সি দ্বীপসমষ্টি বা বেইলিউইকগুলি একত্রে একটি ভৌগোলিক অঞ্চল গঠন করেছে যাদের নাম দেওয়া হয়েছে চ্যানেল দ্বীপপুঞ্জ।

তথ্যসূত্র

ইংরেজি ভাষী দেশ ও অঞ্চল
ব্রিটিশ রাজার অধীনস্থ অঞ্চল
ব্রিটিশ দ্বীপ
চ্যানেল দ্বীপপুঞ্জ
আক্রোটিরি এবং ডেকিলিয়া

আক্রোটিরি এবং ডেকিলিয়া (), যার সরকারি পূর্ণনাম আক্রোটিরি এবং ডেকিলিয়া সার্বভৌম ঘাঁটি অঞ্চলসমূহ () একটি ব্রিটিশ অধীনস্থ সমুদ্র প্রতিকূলবর্তী অঞ্চল যা সাইপ্রাস দ্বীপে অবস্থিত। যুক্তরাজ্য, গ্রিস, তুরস্ক ও সাইপ্রাসের প্রতিনিধিদের মধ্যে ১৯৬০ সালে সম্পাদিত একটি চুক্তির মাধ্যমে অঞ্চলগুলিকে যুক্তরাজ্যের কাছে হস্তান্তর করা হয় এবং ব্রিটিশ রাজার অধীন উপনিবেশ সাইপ্রাসকে স্বাধীনতা প্রদান করা হয়। এখানে ব্রিটিশ সামরিক ঘাঁটি আছে এবং এটি ভূমধ্যসাগর ও মধ্যপ্রাচ্যে যুক্তরাজ্যের জন্য একটি কৌশলগতভাবে গুরুত্বপূর্ণ এলাকা।

তথ্যসূত্র 

যুক্তরাজ্যের সমুদ্র প্রতিকূলবর্তী অঞ্চল
ইউরোপের নির্ভরশীল অঞ্চল
ব্রিটিশ সেনাবাহিনী
ইউরোপীয় ইউনিয়ন
ইংরেজি ভাষী দেশ ও অঞ্চল
সাইপ্রাসের ভূগোল
ব্রিটিশ সমুদ্রপার অঞ্চল
১৯৬০-এ প্রতিষ্ঠিত রাষ্ট্র ও অঞ্চল
ছিটমহল